**Atostogaujantiems moksleiviams – nemokamos pramogos Vilniaus, Klaipėdos ir Šiaulių „Akropoliuose“**

**Prasidėjusios moksleivių žiemos atostogos nemažai šeimų yra nemenkas galvosūkis, kuo užimti atostogaujančius vaikus. Kol vieni keliauja į užsienį, nemokamų pramogų vaikams netrūksta ir didžiuosiuose prekybos ir pramogų centruose. Visą savaitę, iki pat vasario 21 d., Vilniaus, Klaipėdos ir Šiaulių „Akropoliuose“ vyks 10 nemokamų veiklų bei pramogų.**

„Prekybos ir pramogų centrai „Akropolis“ įprastai sulaukia didesnio lankytojų antplūdžio ne tik prieš didžiąsias metų šventes ar didžiųjų išpardavimų metu, bet ir šalyje vykstant kasmetinėms moksleivių atostogoms. Atsižvelgdami į tai, mokyklinio amžiaus lankytojams šiemet nusprendėme pasiūlyti net 10 nemokamų pramogų, kurios vyks nuo pirmadienio iki penktadienio. Renginiai leis vaikams pasisemti naujų įspūdžių ir smagiai praleisti laiką per laisvą nuo pamokų savaitę“, – sako „Akropolis Group“ rinkodaros ir komunikacijos vadovas Dominykas Mertinas.

Vasario 17–21 dienomis Vilniaus, Klaipėdos ir Šiaulių „Akropoliuose“ mažieji lankytojai gali nemokamai pasivaišinti cukraus vata, pasidaryti Karolinos Meschino prekės ženklo laikinas tatuiruotes, pasipuošti blizgučių stotelėje ar išbandyti „Sol de Janeiro“ kūno dulksnas.

Aktyvesnių veiklų mėgėjų laukia „UNO“ kortų žaidimų zona ir galimybė išbandyti savo jėgas linksmojo futbolo bei „Hot Wheels“ lenktynių erdvėje. Taip pat prekybos ir pramogų centruose „Akropolis“ šiomis dienomis galima susitikti su mylimais personažais – „Lego Ninjago“, „Paw Patrol“ ir kitais maskotais. Pačių smalsiausių ir drąsiausių laukia „Candy POP“ iššūkis, taip pat balionų lankstymo erdvė.

„Organizuodami šias nemokamas veiklas bei pramogas „Akropoliuose“, norime sukurti ne tik smagią, bet ir interaktyvią erdvę, kurioje kiekvienas vaikas rastų sau tinkamą veiklą. Tikimės, kad tokie unikalūs renginiai, kurie vienu metu vyksta Vilniaus, Klaipėdos ir Šiaulių „Akropoliuose“, sulauks didelio moksleivių susidomėjimo“, – sako D. Mertinas.

Į pirmuosius renginius Vilniaus, Klaipėdos ir Šiaulių „Akropoliuose“ susirinko nemažas būrys gerai nusiteikusių moksleivių, kurie su džiaugsmu išbandė siūlomas pramogas. „Buvo labai smagu! Čia galima ne tik linksmai praleisti laiką su draugais, bet ir išbandyti naujas veiklas“, – dalinosi įspūdžiais jie.

Nemokami renginiai vaikams vyksta vasario 17–21 dienomis (pirmadienį–penktadienį) nuo 11 iki 19 val. prekybos ir pramogų centrų alėjose. Pramogų kupiną savaitę Vilniaus, Klaipėdos ir Šiaulių „Akropoliuose“ galios 20 proc. nuolaida „Candy POP“ parduotuvėse bei „Formosa“ burbulinėms arbatoms.

Daugiau informacijos apie nemokamus renginius šeimoms: www. akropolis.lt.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje* – *„Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*